Армысыздар құрметті ұстаздар, оқушылар, қонақтар бүгінгі Рухани жаңғыру аясында өткізіп жатқан «Ұлт жоспары 100 нақты қадам- жаңару мен дамудың негізгі кепілі» атты дөңгелек үстелімізге қош келдіңіздер!

Мақсаты:

* Елбасының елді дамытудағы 100 нақты қадамының мақсатын ашып,жүзеге асырылу жолдары мен барысын ортаға салып, оқушыларды пікірлерін ашық білдіруге үйрету;
* Дөңгелек үстелдің бүгінгі қарастыратын басты мәселелерінің бірі – ең ұлы құндылығымыз тәуелсіздігімізді мәңгі ету жолында әлемдегі дамыған 30 елдің қатарына қосылу мақсатындағы Ұлт жоспарының 5 реформасын жүзеге асырудағы маңызды қадамдарды талқылау

Көрнекіліктер: Елбасы суреті, Елбасының жолдауларыы, ҚР рәміздері, суреттер. Маркер , ватман т.б

Барысы:

І. Ой қозғау.
- Елбасының «Ұлт жоспары 100 нақты қадам » бағдарламасы қашан жарияланды?

2015 жылы 20 мамырда жарияланды.
ІІ. Мұғалім сөзі: 100 нақты қадам 5институционалдық реформаны жүзеге асыратын қадам. Бұл стратегиялық жоспар Қазақстанның мемлекеттігін нығайтуға әрі күрделі кезеңнен сенімді өтуге қажет беріктік қорын жасап береді делінген. Бағдарлама бойынша 5 саланы түбегейлі жаңғырту көзделіп отыр.

**Бірінші кезекте** Кәсіби мемлекеттік құру мақсат етілуде. Бұл салада бірден сала қызметкерлерін іріктеу, еңбекті бағалау жүйесін өзгерту секілді нақты **15** қадам жасалады.

**Екінш**і бағыт, яғни заңның үстемдігін қамтамасыз ету үшін салаға **18** жаңалық енгізіледі. Судьяларды іріктеудің тәртібі айтарлықтай күшейтілмек, ал сот жүйесі инстанциялары оңтайландырылады.

**Үшіншіден** ең көп жаңалықтар индустрия және экономика саласының үлесіне тимек. Шикізаттан дайын өнім шығаруға бет бұру үшін **49** қадам жүзеге асырылмақ

**Төртінші** еліміздің біртектілігі мен бірлігін нығайту үшін тағы **бес** қадам орындалады. Бұл тұста «Мәңгілік Ел» патриоттық актісі мен «Үлкен ел үлкен отбасы» жобаларын әзірлеу көзделіп отыр.

**Бесінші** тармақ алғашқы төрт тармақтың түйіні десе де болады. Трансфорантты және халықты есеп беретін мемлекетті құру үшін дамуға қарай **он** қадам жасалады

**Дөңгелек үстел басында талданатын өзекті мәселелер:**

І. Елбасының жүз нақты қадам жоспары аясында елімізде қандай шаралар жүзеге асырылып жатқаны жайлы фактілі материалдарға сүйене отырып, пікір таласу. Топтарға тапсырма

1- ші топқа тапсырма: - Елбасының 2014 жылғы Жолдауында да Ұлт жоспарында да «Мәңгілік Ел» идеясы туралы айтылған. Деректерге сүйене отырып, ойларыңызды айта кетсеңіздер

2- ші топқа тапсырма: - Жоспардағы Үш тұғырлы тіл саясаты және оның жүзеге асырылуы және латын қарпіне көшу туралы пікірлеріңіз.

3- ші топқа тапсырма: Болашақты яғни 2050 жылды қалай елестетесіздер

Әр топ өздеріне берілген тапсырмалар бойынша постер салып қорғайды.

Қорытынды: Бүгінгі айтылған ойлардан не түйдіңіздер?

 әр топқа бір бір сөйлемнен өз қорытынды ойларын айтқызу.

«Мен 21 ғасыр Қазақстанның «алтын ғасыры» боларына сенемін! Бұл бейбітшіліктің, тұрақтылық пен гүлденудің ғасыры болады. Қазақстан халқы ұлы тарихтың иесі атануға лайық. Біз көздеген максатымызға міндетті түрде жетеміз. Аңсарлы азаматтығымызбен тәу етер тәуелсіздігіміз баянды болсын! Мәңгілік ел болу жолындағы ұлы істеріміз жаңа дәуірлерге жол ашсын!» деген Елбасымыздың қорытынды сөзімен аяқтағым келіп отыр. Тыңдап сабаққа қатысқандарыңызға рахмет!